
ROMÂNIA

MUNICIPIUL MARGHITA

   MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                           telefon : +40259362001

       Calea Republicii,  nr.1,                                                                                      +40359409977

       Cod fiscal 4348947                                                                         
fax:      +40359409982

                                                   e-mail:primaria@marghita.ro


Nr. 2928 din 20.03.2023
RAPORT DE SPECIALITATE

privind aprobarea  participării UAT  Municipiul Marghita în cadrul proiectului, 

” MODERNIZAREA REȚELEI DE BIBLIOTECI A JUDEȚULUI BIHOR PENTRU A DEVENI HUB-URI DE DEZVOLTARE A COMPETENȚELOR DIGITALE, din cadrul Planului Național de Redresare și Reziliență (PNRR)  în parteneriat cu UAT-rile din județul Bihor.
Având în vedere Referatul de aprobare a Primarului Municipiului Marghita nr. 2924 din 20.03.2023  se propune adoptarea măsurilor necesare în vederea aprobării  participării UAT  Municipiul Marghita în cadrul proiectului, ”Finanțarea bibliotecilor pentru a deveni hub-uri de dezvoltare a competențelor digitale”, Componenta 7 Transformarea digitală, INVESTIȚIA I17. Scheme de finanțare pentru biblioteci pentru a deveni hub-uri de dezvoltare a competențelor digitale, din cadrul Planului Național de Redresare și Reziliență (PNRR)  în parteneriat cu UAT-rile din județul Bihor.

Potrivit Ghidul solicitantului privind Finanțarea bibliotecilor pentru a deveni hub-uri de dezvoltare a competențelor digitale, Componenta 7 Transformarea digitală, INVESTIȚIA I17. Scheme de finanțare pentru biblioteci pentru a deveni hub-uri de dezvoltare a competențelor digitale, aprobat prin Ordinul Ministrului  Cercetării , Inovării și Digitalizării nr.21791 din 09.12.2022 ;
 Obiectivele proiectului sunt: îmbunătățirea competențelor digitale de bază ale comunităților cu acces limitat la formare digitală și ale grupurilor marginalizate.

 Investițiile constă în reconversia a 105 biblioteci în hub-uri de dezvoltare a competențelor digitale, fiind susținute de fonduri suplimentare pentru 1.030 de biblioteci pentru a-și schimba/moderniza echipamentele informatice. 

În cadrul acestei investiții, se preconizează că vor fi dezvoltate competențele de bază, cum ar fi alfabetizarea digitală, comunicarea, educația în domeniul mass-mediei, crearea de conținut digital, securitatea digitală și educația antreprenorială digitală, ale unui număr de 100 000 de cetățeni din comunități defavorizate. 

Fiecare solicitant poate solicita finanțare pentru următoarele obiective specifice individuale/ pe proiect (ultimele 3 obiective fiind obligatorii de realizat):

1. Renovare/modernizare (inclusiv extindere) sediu central de bibliotecă județeană și echipare cu calculatoare și echipamente tehnice, pentru a fi transformată în hub de dezvoltare a competențelor digitale (vor fi maxim 5 proiecte finanțate)

2. Renovare/modernizare (inclusiv extindere) pentru minim 3 biblioteci: rurale, municipale (inclusiv județene) sau orășenești și echipare cu calculatoare și echipamente tehnice, pentru a fi transformate în huburi de dezvoltare a competențelor digitale. 

3. Achiziție/modernizare echipamente informatice pentru minim 26 de biblioteci. 
4. Dezvoltarea competențelor de bază, cum ar fi alfabetizarea digitală, comunicarea, educația în domeniul mass-mediei, crearea de conținut digital, securitatea digitală și educația antreprenorială digitală, ale unui număr de 2.500 de cetățeni din comunități defavorizate.
Valoarea maximă acordată pentru un proiect ce conține toate cele 4 obiective specifice individuale este de 2.585.000 euro, respectiv 12.715.356,5 lei.

Raportat la dispozițiile Ghidului solicitantului, crearea premiselor necesare depunerii și implementării proiectului” Finanțarea bibliotecilor pentru a deveni hub-uri de dezvoltare a competențelor digitale” impune aprobarea măsurilor propuse prin proiectul de hotărâre analizat.

În acest context, raportat la conținutul și scopul măsurilor propuse, acestea reflectă exercitarea de către autoritatea deliberativă a atribuțiilor reglementate de art. 129 alin. 2 lit. b), lit. d),  alin. 7 lit. a) și lit.d) și alin.9 lit a din O.U.G. nr. 57/2019 privind Codul administrativ, UAT Municipiul Marghita contribuind, alături de partenerii din cadrul parteneriatului la îndeplinirea obiectivelor asumate.

· Prin urmare, având în vedere: Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și a Deciziei de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României; 

· Ghidul solicitantului privind Finanțarea bibliotecilor pentru a deveni hub-uri de dezvoltare a competențelor digitale, Componenta 7 Transformarea digitală, INVESTIȚIA I17. Scheme de finanțare pentru biblioteci pentru a deveni hub-uri de dezvoltare a competențelor digitale, aprobat prin Ordinul Ministrului  Cercetării , Inovării și Digitalizării nr.21791 din 09.12.2022 ;

· O.U.G. nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi reziliență;

· O.U.G. nr. 124/2021 privind stabilirea cadrului instituțional şi financiar pentru gestionarea fondurilor europene alocate României prin Mecanismul de redresare şi reziliență, precum şi pentru modificarea şi completarea O.U.G. nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi reziliență;

· Normele metodologice de aplicare a prevederilor O.U.G. nr. 124/2021, aprobate prin H.G. nr. 209/2022;

· Art. 44 alin. (1) din Legea nr. 273/2006 privind finanțele publice locale, cu modificările și completările ulterioare.
În  temeiul   art. 136 alin. (8) din O.U.G. nr. 57/2019 privind Codul Administrativ,
PROPUNEM:


Adoptarea proiectului de hotărâre privind privind aprobarea  participării 

UAT  Municipiul Marghita în cadrul proiectului, 

 MODERNIZAREA REȚELEI DE BIBLIOTECI A JUDEȚULUI BIHOR PENTRU A DEVENI HUB-URI DE DEZVOLTARE A COMPETENȚELOR DIGITALE, din cadrul Planului Național de Redresare și Reziliență (PNRR)  în parteneriat cu UAT-rile din județul Bihor
        ÎNTOCMIT,

ATYIM LAVINIA
